Ñeñt̃o'marña yeñoteñ ñeñt̃ yecuen ya o'ch a'queshp̃atuerrey Yompor ñeñt̃pa' e'ñe po'ñoc̈h , ñeñt̃ ama ahuañañayaye . Ñeñt̃o'marña yeñoteñ e'ñe yeyemteñot̃ ña yecamquëññapa' e'ñe cohueno'tsen amach errot̃enot̃ chenquërro . Yeyemteñot̃ Yompor ñeñt̃pa' añ toma'ntena ñeñt̃ orrene' barco oño ñeñt̃ otenet ancla . Allochña barcopa' amach errot̃enot̃ chenco . Ñeñt̃ att̃o yeyemteña Yompor ñeñt̃ña anclatetsña yecamquëñecop ñam̃a ñeñt̃pa' e'ñe po'ñoc̈h allo e'ñe huomenc orrena yecamquëñ t̃arro'mar ñeñt̃pa' Yomporeshot̃ anaret̃ e'ñe allohuanen ñeñt̃ allo'tsen Parets pa'pacllo pue'ntaño , e'ñe allohuanen allo'tsen besom allo yottam̃peññañet Parets po'poner . Allca'yeña anaret̃tenaña ñeñt̃ toma'ntenaya ancla att̃o ya yeyemteña Yompor .
